
Mama lui Mihai Viteazul 


pa Acest studiu s'a publicat în Convorbiri literare, anul 53 (1921), 
pag. 609—627. Ulterior, chestia originii lui Mihai Vodă a fost re- 
luată de d. Ioachim Crăciun, în lucrarea „Cronicarul Szamoskâzy 
şi însemnările lui privitoare la Români“, Cluj, 1928, p. 53—81. 
Printr'o analiză prolixă a aceloraşi izvoare, autorul ajunge la 
aceleaşi rezultate ca şi mine, ceea ce nu-l împiedică să scrie 
(p. 73, n. 1) că n'aş îi „depănat în întregime firul încâlcit al ori- 
ginii lui Mihai“, şi să atirme că d-sa ar îi acela care „a reuşit 
să deslege încurcătura de până acum asupra naşterii marelui 
Domn“. In sfârşit, nici o contribuţie nouă în chestiune nu aduc 
nici d-nii Minea şi Boga, în lucrarea d-lor din anul acesta (1934) 
„Despre Iane, mare ban de Cra.ova şi ceva despre Mihai Viteazul“. 


I. 


„Este admis în istoriografia noastră că Mihai Vodă, care a 
înfäptuit o clipă unirea tuturor Românilor, a fost, cum însuşi se 
întitulează, fiul lui Pătraşcu cel Bun, Domn dela 1553 la 1557. 
‘De altă parte, se ştie că mama marelui Voevod a fost Tudora, 
care s'a călugărit sub numele de Teofana. 

Dar soţia lui Pătraşcu cel Bun a fost doamna Voica, din 
neamul boerilor dela Slătioare, rude cu boerii Băleni !). Dintr'o 
primă căsătorie a lui Pătraşcu Vodă nu se poate să se fi născut 
Mihai, pentru că Pătraşcu moare?) la 26 Dec. 1557, iar Mihai 
sa născut *) la 1557—8, adică puţin înainte de moartea tatălui 

1) La 1555, Pătraşcu Vodă vorbeşte într'un hrisov de cumnata sa Stanca 
(Stoica Nicolaescu, Doc. slavo-române, p. 295—6), iar un hrisov posterior, dela 
1643, lămureşte că această Stanca era „ot Slătioare“ (I. C. Filitti, Arhiva G. Gr. 
Cantacuzino, p. 111). Cf. St. D. Grecianu, Genealogii documentate, I. 292. 

2) lorga, Ist. Ilui Mihai Viteazul, în Convorbiri literare, anul 36 (1902), 
p. 140. — Hurmuz XI, 797. — Stoica Nicolaescu, |. c. 298 (inscripția tombală 
- dela Dealu). 


3) lorga, l. c. 237.—1. Sârbu, Ist. lui Mihai Viteazul, I. 58, n, 2.—Inscrip- 
ţia din jurul portretului lui Mihai, de Sadeler, la 1601, îi atribue atunci 43 de ani. 

- său, ori a fost chiar copil postum. Dintr'o a doua căsătorie iarăş 


nu se poate, pentrucă Voica a fost Doamnă, a supraviețuit so- 
tului ei !), şi nu este nici un indiciu să se fi despărţit de el în 
ultimii ani ai domniei, după cum nu se menţioneză vreo altă 
Doamnă a lui Pătraşcu Vodă ?). i 
Cu Voica a avut Pătraşcu Vodă fiică pe Maria, care sa 
căsătorit în timpul domniei tatălui ei °). 
Aşa dar, Mihai s'a născut în alară de căsătorie, a fost fiu 


1) Filitti, |. c, 21. 

2) Doc. din 20 Fevr. 1558: missus est Thoma... cum relicta Petraskù 
Wayvode (Hurmuz. XI. 798),—Doc. din 5 Aug. 1558: misso Mathia Wyngarthin 
ad deducendam relictam Wayvode Petrasko (ibid. 870).—Că această văduvă este 
Voica, se vede dintr'un hrisov al lui Radu Vodă dela 1606: „după moartea lui 
Pătraşcu Voevod, jupâniţa Caplea a întors aceşti bani în mâna doamnei Voica, 
soția lui Pătraşcu voevod şi în mâna fiicei lui Pătraşcu voevod, anume Maria“ 
(Filitti, 1. c. 21). — Că Maria a fost fiica lui Pătraşcu din căsătoria cu Voica, se 
vede dintr'un hrisov dela 1632 al lui Matei Basarab; satul Răduleşti „a fost dat 
de zestre doamnei Voicăi, doamna răpos. Pătraşcu voevod, iar doamna l’a fost 
dat iarăşi zestre fie-si Maria“, (Grecianu, 1. c. I. 292). 

3) O notiţă din 6 Fevr. 1555 spune, e drept: missus est loannes Thartler 
in Transalpinas ad nupcias Waivode, vexitque honoratum Wayvode et coniugi 
illius .. que sequuntur., (Hurmuz. XI, 792). Dar altă notiţă din 27 lan. 1555 lă- 
mureşte : ad nuptias filae Transalpinensis Wayvode. (ibid. 865), Este vorba 
de nunta Mariei, îlica lui Pătraşcu. De această nuntă vorbeşte însuşi Domnul, 
fără a numi, pe ginere, întrun hrisov din 15 Sept, 1555, din chiar anul nunţii, 
în care pomeneşte şi pe «doamna domniei mele» (Nicolaescu, 1. c. 295). La nuntă 
face daruri şi «cumnata» domnului, Stanca (ibid.) ruda Voicăi, precum am arătat. 
Dar cine a fost ginerele domnesc dela 1555? O notiţă din 1558 (Hurmuz. XI. 
797) vorbeşte de «gener Petrasko Wayvode, ipsius vister». Vistierul dela 1558 
este Dragomir din Tărbăceni și Măneşti. (Filitti. 1. c. pag. B). Totuşi, chiar dacă 
înţelesul notiţei va fi că Dragomir vistierul a fost ginerele lui Pătraşcu Vodă 
(înţelesul poate fi: ginerele lui Pătraşcu și vistierul lui), încă nu Dragomir este 
acela a căruia nuntă cu domniţa Maria se serbează la 1555, cum Sa crezut (St. 
Nicolaescu, Doc. slavo-rom., 293—9). Intr'adevăr, doc. din 1606 (Filitti, |. c, 
20-—1), 1628 (ibid., 211), 1643 (ibid., 111), arată că domniţa Maria a avut un 
fiu, Radu Bidiviu, care avea de bunică pe Neacşa călugăriţa din Drăgoeşti, vă- 
duva lui Radu log. din Drăgoeşti. Prin urmare, mirele dela 1555 este unul din 
cei doi fii, Tudor post., sau Radu, ai lui Radu log. din Drăgoeşti şi ai Neacşăi. 
O notiţă din 27 lan. 1555 spune însă că s'au trimis daruri şi lui Radu log. ad 
nuptias filiae suae. Această notiţă nu îndritueşte concluzia (lorga, în Hurmu- 
zaki, XI, 865, nota) că fiica lui Radu s'a căsătorit atunci cu Pătraşcu Vodă. Dacă 
notiţa se referă la Radu din Drăgoeşti, atunci, sau trebue citită ad nuptias filii 
sui, sau tot atunci s'a măritat și fiica lui Radu, care se numia tot Maria. 

Avem, dar: f 

Pătraşcu Vodă Radu log din Drăgoeşti 
: = Neacşa, călugăriță (din Floreşti) 


Maria căsătorită la 1555 cu Tudor sau cu Radu Maria 
post. ;.. + 1570 
Radu Radu 


unul din aceştia este 
Radu Bidiviu 
Dovedisem astfel mai de mult că Radu log. din Drăgoeşti a fost cuscru 
cu Pătraşco Vodă cel Bun, constatare pe care o face anul acesta (1934) şi d. I. 
Ionaşcu. «Biserici, chipuri şi documente din Olt», p. 161 şi 165, 

Ip 


natural, Cel dintâi care a arătat că o îiliaţie legitimă a lui Mihai 
din Pătraşcu Vodă nu se poate susţinea, a fost d. lorga 1). Toc- 
mai din cauza acestei filiaţii nelegitime, a putut fi înconjurată 
naşterea eroului de povestiri legendare °). 

Această naştere nu-l micşorează întru nimic. El îşi are lo- 
cul de cinste în galeria marilor bastarzi ai istoriei, alături spre 
pildă de alt luptător pentru cauza creştinătăţii şi a civilizaţiei, 
don Juan de Austria. In trecutul nostru, mai puţin ca oriunde, 
o astfel de naştere nu constituia o capitis diminutio pentru „co- 
pilul din flori“ după poetica expresie românească, sau mai sim- 
plu „copilul“. Dacă uneori li se contesta dreptul la moştenirea 
părintească °), alteori li se recunoștea +), şi adeseori astfel de fe- 
ciori domneşti s'au suit în scaunele părinţilor lor şi le-au chiar 


ilustrat. 
H. 


Discuția pentru stabilirea familiei căreia a aparținut Tudora, 
mama lui Mihai, a pornit dela povestirea unui sfetnic al acestuia, 
Teodosie vel logofătul, Rudeanu, care povestire na ajuns însă 
până la noi în forma ei primitivă. A fost tradusă în limba po- 
lonă şi din aceasta în latineşte şi parafrazată de alt contimporan 
care fusese la curtea lui Mihai, Baltasar Walter, originar din Si- 
lezia, a căruia carte a apărut la 1599, deci pe când Mihai mai 
trăia ê). Walter spune că urcarea în scaun a lui Mihai a fost 
sprijinită de /ane, fost ban al Craiovei, care se afla capichehaia 
la Țarigrad şi era lui Mihai. „avunculus, vel matris îrater, grae- 
cus“, Aşa dar, în jurul lui Mihai se admitea că mama lui, Tu- 
dora, era sora grecului Iane, fost ban al Craiovei. 

Alt contimporan, Petru Grigorovici Armeanul, agent cre- 
dincios al lui Mihai, a lăsat şi el o povestire, pe care a folosit-o, 
cum se vede din note marginale, cronicarul ardelean Istvan 
Szamoskăzy, care a scris între anii 1598— 1607, deci pe vremea 
lui Mihai 6). Acest izvor spune numai că „era o rudă a lui Mihai, 
lane vistier, care a fost ban al Craiovei“, fără a preciza gradul 





1) Ist. lui Mihai Viteazul, 1. c. 140—3. Sforţările lui Sârbu (|. c. 56—8) de 
a dovedi contrarul, sunt numai nişte argumentări silite, fără temei documentar. 

2) Vezi p. 12—13. 

3) Spre pildă hrisovul din 1616 al lui Alex. lliaş împotriva Marulei, fiica 
naturală a lui Mihai. Citat de Tocilescu în Doamna Stanca. Buc. 1877, p.8, n 4. 

4) Hurmuz, 1V?, 455. 478. 

5) Papiu, în Tesaur, I (1862) p. 1 şi urm.—Sârbu, |. c. I, 43,n.2. 

6) Iorga, Doc nouă relative la Petru Schiopul şi Mihai Viteazul, în An. 
Ac. rom. Seria 2-a, XX, p. 24 —Sârbu, |. c. 61,n. 2şi p. 64. n. 6.—Cronica lui 
Szamoskăzy a fost editată de Acad, ungară în Monumenta Hungariae historica, 

rudeniei. Szamoskâzy mai lămureşte însă că „Mihai, genealogia 
lui şi-a tras-o din neamul lui Pătraşcu Vodă, dar este în deobşte 
cunoscut că a fost crescut într'o stare săracă,... şi dincolo de 
Dunăre făcea negoţ, şi în Moldova... Mama lui era o vânzătoare 
de rachiu“ 1). Şi de aici rezultă că rubedenia lui Mihai cu lane 
nu poate să fi fost decât despre mama lui. 

In sfârşit, un al treilea izvor contimporan, însă de mai pu- 
țină credinţă decât celelalte, raportul din 6 Septembrie 1593 al 
ambasadorului venețian dela Constantinopol, spune că în locul 
lui Alexandru Vodă a fost numit Domn în Ţara Românească „un 
fiu al banului (Iane) agent al acestui voevod (Alexandru), îm- 
bogăţit aici pe cheltuiala (ienicerilor din jurut lui Alexandru)" 2); 
Raportul este interesant pentrucă arată originea săracă a lui 
lane, ceea ce se potriveşte cu începuturile nevoiaşe ale lui Mihai 
şi cu situația modestă a mamei sale, de care vorbeşte Szamos- 
közy. Acest raport se deosebeşte însă de celelalte două, prin 
aceea că nu ştie că Mihai ar îi fost fiul lui Pătraşcu Vodă. Se 
vede că la Constantinopol Mihai era privit ca fiu al ocrotitorului 
său lane. 

Această din urmă legendă este culeasă şi în cronica zisă a 
lui Constantin căpitanul, scrisă, în partea ce ne interesează aici, 
pe la stârşitul domniei lui Şerban Cantacuzino, deci aproape 100 
de ani după moartea lui Mihai, de un om cu înaltă situaţie so- 
cială, de Radu Popescu ê). Cronica zice *): „Acest Mihai, după 
ce a luat domnia, s'a numit că este fecior al lui Pătraşcu Vodă, 
iar cu adevărat nu se ştie, că nici un istoric de-ai noştri sau 
străin nu adeverează cine este 5)....; fără că din auz, unul dela 
altul, aşa dovedim: că mama sa a fost dela oraş dela Floci, 
care fiind văduvă şi frumoasă şi nemerind un gelep, om mare 
şi bogat din Poarta împărătească) (a născut un băiat)....7). Deci 
fiind el la Craiova, în ce chip nu se ştie), i sa scornit nume 
că este fecior de Domn“. Chemat la Bucureşti, a jurat cu 12 bo- 
eri că nu este fecior de Domn. A fugit la Constantinopol „şi gă- 


1) Szamoskizy, vol. IV, p. 92—4, în Monumenta, Scriptores, vol. 30. 

2) Hurmuz. I1, p. 457. 

3) C. Giurescu, Contribuții la studiul cronicelor muntene. Buc. 1906. 

4) Ediţia Iorga, p. 82—3. 3 i 

5) Cronicarul nu cunoaşte izvoarele contimporane cu Mihai. 

6) «Gelepul» nu era nici bogat, nici influent, când s'a născut Mihai la 
1557—8. Nu pot crede în identitatea lui cu lane vel post din vremea lui Pä- 
traşcu cel Bun, cum propun d-nii Minea şi Boga, o.c., 31. Vezi aici, p. 7 şin.4 

7) Urmează legenda cu inelul lăsat de tată mamei copilului, spre recu- 
noaştere când va fi mare. 

8) Cronicarul nu cunoaşte cariera lui Mihai înainte de a îi Domn.. 

sind acolo pe tată-său, fiind om mare al Porții, i-a scos domnia ... 
sau, cum zic alţii, că fiind capichehaia un Iane, care i-a fost 
rudă lui,.... i-a scos domnia“ '). Confuzia cronicarului este evi- 
dentă când deosebeşte pe lane „ruda“ lui Mihai, de acel „om 
mare al Porții“ care ar îi fost „tatăl“ lui Mihai. Este de reţinut 
însă că şi cronicarul înregistrează „din auz“ ceeace afirmă iz- 
voarele contimporane cu Mihai, că acesta era rudă cu lane ca- 
pichehaia. Fiindcă filiaţia lui Mihai din Pătraşcu Vodă nu era 
legitimă, se înţelege cum el însuşi a putut s'o nege, când era 
prigonit de Alexandru Vodă, şi cum s'a putut răspândi zvonul 
că era fiul binetăcătorului său Iane. 
„Să cercetăm acum cine era Iane banul şi în ce chip se în- 
rudia el cu Mihai Viteazul. 


- MH 


- Szamosközy spune?) că „lane vistier, care a fost ban al 
Craiovei“ „şedea la Constantinopol“ şi de acolo ocrotia pe Mihai, 
obținând dela Alexandru Vodă (1592—3) să-l numiască ban al 
Craiovei, plătind mai apoi cheltuelile boerilor cari sau dus la 
Poartă să ceară Domn pe Mihai în locul lui Alexandru, şi pu- 
nându-se chiar chezaş la divanul împărătesc că Mihai va plăti 
sumele datorite de predecesorii săi. 

O tradiţie păstrată în districtul Zagori din Epir, vrea ca 
„beilicciul“ °) Iane, influent pe vremea sultanului Selim l (1566 
— 1574) !), să fi fost originar de acolo, şi-l consideră ca „tată“ 
al lui Mihai Vodă 5). 

Incercarea de a identifica pe lane cu banul Enache Catargi?) 
este inadmisibilă. Iane era mort”) la 1603, când Enache Catargi 
trăia încă. Acest Catargi a fost vel spătar ?) muntean între 1601—6, 
vel ban al Craiovei °) între 1614—1620. 

1) Povestirea cronicarului este reprodusă şi de Fotino. Ist. Daciei, tr. 
Sion, II, 61—2. 

2) Loc. cit. 92—3, 

3) Emisar al Porții pentru a strânge oi din principate. (Fotino, |. c). 

.4) Se poate ca lane să fi început să se ridice încă din timpul lui Selim. 
Documentar îl întâlnim cu rol politic pe vremea lui Amurat II (1574—1596). 

5) Lampridi, Epirotice, VI. 26 VIII. 72. 

6) Sârbu, p. 55.— Contra, Ilie Nicolescu. Despre Mihai Viteazul. In Literat. 
şi arta rom. IX (1905) 134—5. = 

7) Doc. din 1603 în Iorga, Studii şi-doc. V. 292, 297, 305. 

8) Hurmuz. IV 1. 383.—lorga, Studii şi doc. V. 177. VII. 4. 

9) Iorga, St. şi doc. V. 179, 297, 305. VII. 89.- Filitti, Arhiva G. Gr. C. 
23—4, 206, 208, 210, 214,n. 1. — Intre 1616—1618 vel post. în Munt. era alt 


lane (Iorga, St. şi doc. V. 437.—Filitti, 1. c. 22, 168, 207), poate acelaş cu Iane 
vel post. muntean la 1625 (Filitti, 1 c. 11, 51, 254) şi, în acest caz, Caragea. 

Nici familiei Cantacuzino nu-i aparţine Iane banul. Domnul 
Iorga, care la 1896, 1898 şi 1900, crezuse că lane banul ar fi 
Cantacuzino '), a adus la 1902 argumente 2), ce mi se par hotă- 
ritoare, pentru a respinge această identificare. Totuşi a revenit 
în urmă la prima părere *). 

In a doua jumătate a sec. XVI- lea, au trăit doi loan Can- 
tacuzino ; unul fratele, celalt fiul cunoscutului Mihail Cantacuzino, 
zis Şaitanoglu. Coniuzia între lane banul şi loan Cantacuzino, a 
tăcut-o cronicarul grec Daponte, care scria tocmai în a doua ju- 
mătate a sec. XVIII-lea !) şi a căruia părere nu poate fi hotărî- 
toare când nu vorbeşte de evenimente contimporane.. 

Cantacuzinii au semnat totdeauna cu -numele lor de familie, 
de care erau atât de mândri. lane semnează simplu, la 1589 şi 
1590 „loan banul“). Cantacuzinii pun în pecetea lor vulturul 
bicetal, simbol al originii împărăteşti cu care se tălesc. Pecetea 
lui loan banul are numai inscripţia, în greceşte: „loan vistierul 
Moldo Vlahiei“ °). ý 

loan Cantacuzino, fratele lui Şaitanoglu, avea la 1564, vre-o 
50 de ani, ni spune un contimporan 7); ar fi avut deci la 1594, 
vre-o 80 de ani. lane banul, care trăia în acest an, nu pare să 
îi fost în vârstă aşa de înaintată. 

loan Cantacuzino, fiul lui Şaitanoglu, s'a născut la 1570. 
Nu putea îi deci la 1582 mare vistier al Moldovei 8). 

Documente din anii 1589—1593 vorbesc, pe deoparte, de 
„der Ban“) sau „der Baan aus der Moldau und Walachei“!) 
sau „Banus, Palatinorum Moldaviae et-Transalpinae procurator“ 1!) 
care se afla la Constantinopol, iar pe de altă parte, un singur 





1) lorga, Contribuţii la ist: Munteniei. In An. Ac. rom. XVIII (1896),79—82 
Acelaş, Doc. nouă relative la Petru Şchiopul şi Mihai Viteazul. Ibid. XX (1898, 
-2—5, Acelaş, Hurmuz. X1. (1900), indice. - 

2) Iorga, Ist. lui Mihai Viteazul. Loc. cit. 325. 

3) Notiţă în Nos dinvouvruwv XI (1914), 417— 422. 

4) Erbiceanu, Cronicarii greci, p. 20. 

5) Hurmuz. XI. 207—9, 212. 

6) Ibid. 

7) Gerlach, scrisoare c. Crusius, 1578. In Martin Crusius, Turco-graecia, p. 274. 

8) Tanoviceant (Inceputul Cantacuzineştilor în țările române. In Arhiva 
soc. şt. şi lit. din laşi [NI (1892) 30) argumenta că Ion Cantacuzino, fiind frate 
mai mic al lui Andronic, s'a născut după acesta, deci după 1553, şi nu putea 
îi la 1573 mare vistier al Moldovei. Dar nu se poate afirma categoric că lane 
vistierul dela 1573—5 este acelaş cu lane vistierul dela 1582—1591, cum credea : 
Tanoviceanu. Ştiind însă că Ion Cantacuzino, fratele lui Andronic, s'a născut la 
1570 (Filitti, |. c. XXIV), este exclus ca el să fie vistierul dela 1582. 

9) Doc. din 1589 Dec. în Hurmuz. XI. 733. 

10) Doc. din Aprilie 1590. lbid. 740. 

11) Doc. din Martie 1590. Ibid. 737. 

document, de „Cantacuzino banul“ !), cari amândoi 2) stăruiră la 
Poartă la 1593 pentru ca domnia unuia din Principate să se dea 
lui Petru Şchiopu, refugiat în Occident. Dar „Cantacuzino banul“ 
este Andronic Cantacuzino *) şi nu loan, aşa că acest calificativ 
de ban, ce se dă şi lui Iane şi lui Cantacuzino, nu îndritueşte 
concluzia că Iane ar fi Cantacuzino. De altfel, nu sunt urme că 
Andronic Cantacuzino să fi fost ban. El nu semnează astfel. Titlul 
de „ban“ ce-i însoţeşte numele în scrisoarea lui Camerinos, pare 
a fi o înţelegere greşită a grecescului «oc, jupân, domn. 

In fine, lane „banul cel bătrân“ 4), care a fost ban mare „în 
zilele Mihnii Voevod“ 5) (1585—1591) a avut un singur fecior, pe 
Apostol, care s'a turcit şi face la 1631,0 danie la St. Troiță din 
Bucureşti 6). Nici acesta nu-şi zice Cantacuzino. 

Aşa dar, Iane vistierul şi banul, nu este nici Catargi, nici 
Cantacuzino. El nu trebue confundat nici cu Iane vistierul „Ca- 
“loghera“, care moare călugărit la 24 Martie 1596 şi a căruia 
jupâneasă, Elisalta, îi pune piatră la Sf. Niculae din Suceava, 
arătând că era originar din Pogoniana 7), pe când celălalt Iane 
era din Zagori. Dealtfel, lane ocrotitorul lui Mihai, era ban mun- 
tean şi capichehaia la Poartă la 1593, când Iane Caloghera era 
vel vistier în Moldova ê). 

Astiel, în privinţa obârşiei lui lane banul, trebue să admitem 
cele ce spune Matei al Mirelor, aproape contimporan cu el, care-l 


1) Scrisoarea lui Policrat Camerinos din Constantinopol c. fostul Domn 
Petru Șchiopu, Mai 1593 (Ibid 331). 

2) Atât „banul“ (lan. 1593, ibid. 710) cât şi „Cantacuzino banul“ (scrisoa- 
rea lui Camerinos). . ` 

3) Scrisoare din Nov. 1593 a patriarhului Eremia Il c. Petru Şchiopu!, că 
` „prea nobilul stăpân Cantacuzino, domnul Andronic“ lucrează pentru el (Ibid. 370, 
şi Sathas, Bioypaotoy cycdiaspa meg tou maretopyov lepeţulov B” (1572—1594), Atena, 
1870, p. 184) —Scrisoarea din 14 Nov. 1593 a lui „Andronic Cantacuzino“ în- 
suşi c. Petru Şchiopu: „eu la început n'am vrut să mă amestec... numai cât 
Dumnezeu mi-a pus în inimă să se indigneze dascălul Nichifor... ca să viu în 
Constantinopol să mă amestec în aceasta“. Ţinuse domnia pentru Petru, dar 
văzând că acesta întârzie dea veni, „m'am ispilit şi eu, şi am făcut pe banul 
Mihai domn al Valahiei“... [i rezervă încă lui Petru scaunul Moldovei. (Hurmuz, 
XI, 373). Prin urmare, Andronic intervenise numai de puţină vreme în rivalită: 
ţile pentru domnie şi venise la Constantinopol de curând, ca să sprijine aceleaşi 
candidaturi ca şi Iane banul. 

4) Spre deosebire de lanache banul Catargi dela 1614—1620. 

5) Cum zice fiul său la 1631, întrun act de danie c. Troiţa din Bucu- 
reşti. (St. Nicolaescu, I. c. 297—8). 

6) Ibid, A avut însă şi fiice. La 1644 dă zapis Neada, fiica banului lano, 
pentru moşie la Stăneşti în Muntenia (Acad. rom. pachet 165, doc. 117). Alte 
două fiice, Ileana şi Maria, au moşie tot acolo, la 1644 (Rev. ist. 1924, p. 296). 

7) Şt. Nicolaescu, o. c., 275—6. Dar Nicolaescu confundă pe cei doi lane 
(ibid, 297). 

8) Filitti, |. c. 214. Tot atunci un lane (Enache) vel post. în Mold. (Iorga, 
St, şi doc. VI. 12). 

numeşte „om prost, necioplit“ '),-sau contimporanul ambasador 
venețian dela Constantinopol, care-l califică de „îmbogăţit“ 2). Era 
un „beilicciu“ ê) „gelep“ 4), un „homo novus“, cum se ridicau 
atâţi şi ajungeau cu trecere la Poartă. Această origine este cu 
atât mai admisibilă, cu cât izvoarele contimporane, care fac pe 
lane frate cu Tudora, mama lui Mihai, zic de ea că a fost o 
biată vânzătoare de rachiu, care şi-a crescut fiul cu greu, În sä- 
răcie, şi că acesta însuşi a început prin a se îndeletnici cu ne- 
goţul, poate pe lângă unchiul său „gelepul“. 

Izvoarele contimporane spun despre lane că a fost vistier; 
ban al Craiovei, capichehaia al amândoror Principatelor la Poartă. 
Documentele ni permit să urmărim cariera lui politică dela 1582, 
când apare ĉ) ca vel vistier în a doua domnie în Moldova a lui 
Petru Şchiopu, al căruia scaun îl apără la Constantinopol împo- 
triva unui candidat «Nicolae», care pândia din Rodos *). Iane 
dispare din Moldova odată cu Petru Vodă 7) la 1591. Titlul de 
ban al Craiovei îl are încă 8) dela 1586 şi-l poartă până °) la 1593, 
iar capichehaia la Poartă îl întâmpinăm dela 1587, când repre- 
zintă deopotrivă pe Petru al Moldovei şi pe Mihnea al Ţării 
Româneşti !'). După 1593 îi perdem urma, ceea ce ar însemna că 
a murit puţin după ce, împreună cu Andronic Cantacuzino, a 
contribuit ca scaunul Munteniei să fie dat lui Mihai. Poate că a 
fost sacrificat de Turci, când cu răscoala acestuia, pentru că se 
pusese chezaş pentru el, după spusa lui Szamoskăzy, Sigur este 
că Iane a murit în timpul domniei lui Mihai !)). 

Rămâne să vedem în ce chip se rudia el cu Mihai Vodă. 


1) In povestirea lui Matei despre întâmplările din Ţara Rom. dela Radu 
Vodă Şerban până la Gavril Movilă, dedicată la 1618 banului Enache Catargi 
(Filitti, 1. c, XXIIL n 9). Povestirea este publicată în Papiu, Tesaur I (1862), 336. 
Dinpotrivă, despre Catargi, Matei spune că era „despre străbuni, ramură de bună 
rădăcină“, ceea ce s'a tradus pompos (ibid, 327) prin: „strănepot strălucit din stră- 
luciţi străbuni“. 

2) Hurmuz. IL. 457. 

3) Lampridi, |. c. 

4) Cronica lut Const. căp. 82—3. 

5) Nu pot afirma că tot el a fost, cum credea Tanoviceanu (|. c), vistierul 
hoe din Moldova dela 1573—5. La 1579 un Iane este vel post. în Moldova 
(ibid). 

6) Poema publicată de Sp Lambros în Nios EAhnvopvr pwv XI (1914), 417—422. 

7) Tanoviceanu, |. c. 

8) Hurmuz. Ill, 131—2.—lorga St. şi doc. VII, 270.—Tot ‘atunci un lane 
vel pah. muntean (ibid). 

9) Hurmuz. IV? 180. Tot la 1593 un lane (acelaş ca la 1586?) vel pah 
muntean (lorga, l. c. VII, 49. Hurmuz. XI, 905). 

10) Iorga, Contribuţii, în An. Ac. rom. XVIL. 79—81 (scrisoare din 1587). 

11) Doc din 1603 în lorga, St. şi doc. V. 292-—294. 

IV. 


Contimporanul lui Mihai, Walter, spune că Iane era frate 
cu Tudora, mama Domnului. Alt. contimporan, Szamoskăzy, zice 
că lane era „rudă“ cu Mihai, înțelegând că despre mama lui, 
Tudora „vânzătoare de rachiu“, de oarece despre tată îl recu- 
noaşte de fiu al lui Pătraşcu Vodă. Numai un al treilea izvor 
contimporan, raportul ambasadorului venețian dela Constantinopol, 
fireşte mai puţin în curent, zice că Iane ar îi fost „tatăl“ lui 
Mihai. Dar câteşi-trele izvoarele contimporane sunt de acord că 
Mihai era rudă din naştere cu Iane, şi exclud deci înrudirea prin 
căsătoria lui. Totuşi, două hrisoave din anul 1603 lasă, în apa- 
renţă, să se creadă contrarul. 

Intr'un hrisov din 24 Mai 1603, Radu Vodă zice: „după 
moartea jupânului Iane, iar Mihai Voevod în domnia sa făcân- 
du-se neam jupânului lane banu cât au stătut domn Ţării Ro- 
mâneşti.... au luat satul... Băileşti“ 1). In alt hrisov din 25 Iunie 
acelaş an, acelaş Domn repetă: „iar Mihai Vodă el s'au făcut 
rudă lui jupân lane vel ban dacă au stătut domn în Ţara Ro- 
mânească şi... au luat satul Băileşti“ 2). Am lăsat aceste docu- 
mente fără punctuație, ca în originalele slavone, pentrucă, după 
modul cum s'ar pune virgulele, s'ar putea înţelege sau că Mihai 
s'a înrudit cu lane pe când era Domn, sau că se înrudise prin 
căsătorie înainte de domnie şi că s'a folosit de această înrudire, 
în timpul domniei, pentru a lua satul Băileşti. 

Mai întâi, este exclus că Mihai sar fi căsătorit în timpul 
domniei. Este stabilit că s'a căsătorit cel mai târziu?) la 1583. 
Un hrisov din 1588 vorbeşte de jupâneasa Stanca a lui Mihai 
banul +). 

Dar nici înțelesul că Mihai s'ar fi înrudit prin căsătorie cu 
Iane banul, nu-l au hrisoavele citate. Vom vedea, de altfel, că 
n'a existat nicio rudenie între Stanca şi lane. Cuvintele „s'a fă- 
cut“ rudă, sau „făcându-se neam“, care au indus cândva în eroare 
pe Tocilescu), sunt traducerea dată, încă de dascăli sloveneşt 





1) Iorga, St. şi doc. V. 292, 

2) Ibid 294. 

3) St. Nicolaescu, 1. c. 301. — Sârbu, |. c. 63 n. 3. 

4) St. Grecianu, Genealogii, II, 387. i 

5) Doamna Stanca, soția lui Mihai Viteazul. Buc. 1877, p. 21. Tocilescu 
văzuse doc, dela 1603 la Arh Stat. Episc Râmnic, pachet 30, unde nu se mai 
află azi. Nici lorga la 1902 (Conv. lit 1. c. 236, n. 4), nici Sârbu (|. c. 49, n. 3) 
mau mai dat de urma lor. La 1903 însă, lorga a găsit originalele în arhiva d. 
Barbu Ştirbei şi le-a publicat în vol. V din Studii şi doc, 

dela începutul sec. XIX-lea, cuvântului săfvoril, dela infinitivul 
sătvoriti. Dar acest verb, dacă înseamnă pe latineşte, facere, 
agere, aedificare, are şi înţelesul de fingere !), iar fingere în- 
seamnă a torma, a crea, dar şi a imagina, a inventa, a presu- 
pune °). Faţă. de toate izvoarele contimporane cu Mihai, care 
voesc ca el să îi fost rudă din naştere cu Iane, înțelesul hrisoa- 
velor dela 1603 nu poate îi decât că Mihai „sa pretins“ sau 
„Şi-a zis că este“ rudă cu Iane. Că această interpretare este 
permisă, se vede din alte documente, în care cuvintele „făcându-se 


rudă“ au sensul pe care-l propun. 
Astfel, letopiseţul ţării Moldovei până la Aron Vodă °) zice 


despre Ştefan Vodă Tomşa că „sau fost făcând os de Domn“ 
şi a venit asupra lui Lăpuşneanu. Despre Marula, fiica naturală 
a lui Mihai Viteazul, un hrisov dela 1616 zice că „se făcea că . 
este“ fiica răposatului Mihail Voevod. *) In faimosul hrisov al 
Buzeştilor, *) dela 1656, se spune că „clucerul Buzescu, cu toată 
ceata lui, sa sculat cu prigonire..... făcându-se rudă cu Manea 
_Ghizdavăţ, ca să intre..... în moştenirea Drăgoeştilor“ şi divanul 


a adeverit că această rudenie nu exista. 
$ 


Ca fiu natural al lui Pătraşcu Vodă cel Bun şi al frumoa- 
sei rachierițe Tudora, sora epirotului lane, care avea să ajungă 
şi el la avere şi influență, astfel ni arată studiul critic al docu- 


mentelor că s'a născut Mihai Viteazul. 
Un singur izvor contimporan, raportul ambasadorului vene- 


țian din Țarigrad, înregistrând zvonul care circula în oraşul tuturor 
clevetirilor, înfăţişează pe Mihai ca fiu al lui Iane, îi contestă a- 
dică filiația domnească. Şi nu-i de mirare, când Mihai însuşi, în 
împrejurări critice, a negat această îiliaţie. Nu-i de mirare iarăş, 
ca în jurul naşterii unui copil natural, pe care soarta l'a ridicat 
la situaţii neaşteptate, să se îi creat lezende. Notează cronicarul 
Radu Popescu povesta „beilicciului“ bogat care sa îndrăgostit, 
„în treacăt, de o femee frumoasă şi i-a lăsat un inel după care 
să-şi poată recunoaşte un eventual fiu. Băiatul creşte şi în jurul 
lui se lăţeşte vorba că ar fi feciorul lui Pătraşcu Vodă. Scapă 
prin minune de urgia Domnului, care află de aceste zvonuri, fuge 
la Țarigrad, şi acolo regăseşte pe tatăl său, care obţine pentru 
el scaunul Ţării Româneşti. 


1) Miklosich, Lexicon palaeoslovenico-graeco-latinum, p. 958. 
2) Dicționarul lui Quicherat. 
) Ed. C. Giurescu, p. 212. 
D lorga, St. şi doc. V, 701. 
5) Publicat în Tinerimea română, 1898, p. 125. 

Imaginaţia, fireşte, poate rătăci liber în jurul acestei legende. 
La 1557, când este conceput Mihai, Pătraşcu Vodă nu mai este 
tânăr, dar tânără şi trumoasă este rachieriţa Tudora şi tânăr este 
zagorianul Iane, care-şi caută drumul spre bogăţie şi slavă .. Lui 
Mihai, sărmana lui mamă,—al căreia ocrotitor puternic, Pătraşcu 
Vodă, a murit când pruncul abea se născuse, sau nici nu se năs- 
cuse, al căreia iubit, tânărul lane, umblă *n lume, — îi şopteşte 
că este fiu de Domn, căci visează pentru el visurile cele mai în- 
drăzneţe ale unei inimi de mamă. Şi Mihai nu-i desminte aştep- 
tările. Iane, ajuns bogat şi puternic, se simte fericit să sprijine o . 
asemenea odraslă, şi în cele din urmă să facă Domn pe îiul său, 
care se crede fecior de Domn. 

Decât, sunt cele două izvoare contimporane, cele mai demne 
de credinţă, care atirmă amândouă că Mihai era fiul lui Pătraşcu 
Vodă şi că prin mama lui se înrudia cu lane, iar unul din iz- 
voare precizează că lane era frate cu mama lui Mihai. Acesta 
însuşi şi-a zis şi fecior al lui Pătraşcu Vodă, şi rudă a lui lane 
banul. Şi de altiel nimic nu se opune să admitem că acesta este 
adevărul. Iane, la vremea naşterii lui Mihai, era sărac şi necu- 
noscut, cum săracă şi modestă era frumoasa Tudora, care-i putea 
deci, foarte bine, îi soră. Nu putem respinge arătarea izvoarelor, 
de dragul legendelor. 

„Cariera lui Mihai ni-se înfăţişează ca legată de a lui Iane. 
La 1588, era deja ban de Mehedinţi 1). Nu ştim nimic de el mai 
înainte ?). Szamoskăzy spune că se îndeletnicise cu negoţul din- 
colo de Dunăre şi în Moldova. Dar în Moldova, dela 1582, este 
„mare vistier al lui Petru Şchiopu, Iane. El va fi obţinut dela 
Mihnea al Ţării Româneşti bănia de judeţ pentru Mihai. La 1590 
e vel stolnic °), apoi, sub Ştefan Vodă Surdu (1591— [Iunie 1592) 


1) Doc. din 1588 în St. Nicolaescu, 301.—Filitti, Hrisoave şi cărţi vechi. 
In Arh. Soc. şt. şi lit. din laşi, anul 27 (1916). p. 7—8. 

2) Mai de grabă la Petru Cercel, deşi în tot cursul anului 1579 lipsia din 
ţară (Hurmuz. S, I. vol. 1, p.46—9) se referă următorul doc. pe care-l cred inedit. 
La 2 Dec. 1579, Mihnea Vodă, întrun hrisov privitor la moşia Maia-Răduleşti 
(Ilfov), scrie: „au venit la capu lui Stoica (din Ungurei, stăpânul moşiei) un ne- 
caz foarte mare, pentrucă au adus nişte oameni făcători de rele, dela fiul lui 
Pătraşcu Vodă la numitul Stoica nişte scrisori de rău (despre Domn). Insă, cu 
arătarea lui Dumnezeu, prinzându-se aceşti oameni făcători de rele, am văzut 
domnia mea acele cărţi dela fiul lui Pătraşcu Vodă trimise către Stoica din Un- 
gurei, şi-au fost de peirea capului acestui Stoica pentru faptele rele ale lui. Deci 
boerul domniei mele, jupân' Stanciu vtori log. (fiul lui Radu vel. log.) fiindu-i 
milă, s'au rugat domniei mele până când... am iertat pe pomenitul Stoica din , 
Ungurei...“. (Originalul a fost dăruit Academiei române de d. Barbu Catargi). 

3) [. Bogdan, Patru doc. dela Mihai Viteazul, în Prinos Sturdza, 155 nota.— 
Filitti, Arhiva G. Gr. C. 204. 


www.dacoromanica.ro 13 


vel posteliic, ), vel aga, vel ban?) iar sub Alexandru Vodă cel Rău, 
în primăvara 1593, prin intervenţia lui Iane, mare ban al Cra- 
iovei ê). Când în sfârşit, Alexandru Vodă pierde încrederea în 
Mihai, se gândeşte lane să dobândiască domnia pentru acesta Sh 
îşi trădează adică Domnul, pentru a-şi înălța nepotul. 

Dela 1593, visul cel mai îndrăzneţ al Tudorei s'a împlinit. 
Fiul ei şade în scaunul tatălui său, iar ea, ca mamă de Domn, 
este numită «doamnă». «Din truda slujbei sale ca boer», cum 
însuşi zice *), agonisise, sau cutropise Mihai, numeroase sate, iar 
altele le avea de zestre 5). Două din satele cumpărate, Frăsinetul 
şi Studeniţa, le dărueşte prin hrisov din 27 Sept. 1597 «cinstitei 
şi dela inimă prea iubitei maicei» sale «doamnei Theodorei» 7). 
Dar sunt unii cărora soarta pare că li drămueşte, sau li pismu- 
eşte norocul, chiar când ştiu să-l primiască fără truiie. Doamna 
Tudora a fost dintre aceste ființe greu încercate. Recunoscătoare. 
lui Dumnezeu de binele ce-i dăduse după atâta casnă, ea se re- 
trăsese la mânăstirea Cozia, spre a aştepta cu evlavie un sfârşit 
liniştit al <«bătrâneţelor» şi al «slăbiciunii» ei. Dar aci o «ajunse 
şi vestea de săvârşirea zilelor drag fiului ei Mihail Voevod, şi de 
sărăcia doamnă-si şi a 'coconilor domniei lui prin ţările străine» 8). 
Această nouă lovitură a soartei, care păruse în fine că-i surâde, 
întrecea pe toate celelalte. Zdrobită de atâtea dureri ca şi de 
atâtea bucurii ce se ciocniseră în inima ei zbuciumată, călugăriţa 
Teofana dărui mânăstirii, în care se adăpostise, moşiile pe care le 
avea dela fiul ei. Actul de danie °) rezumă în câteva vorbe în- 
treaga existenţă a Tudorei: «vieţuit-am viaţa acestei lumi deşar- 
te....», scrie călugărițţa Teofana, «şi am petrecut lumeşte destul în 
tot chipul în viaţa mea....». La Cozia se retrăsese «drept plân- 
gerea păcatelor», ddr tocmai acolo n'a fost cruţată de cea mai 
grea dintre suferințele acestui suflet atât de trământat. 


1) Iorga, St. şi doc. V, 435—6. 

2) Hrisoave din 1594 şi 1598 ale lui Mihai, la Grecianu, Genealogii, II, 388. 

3) Szamosközy, |. c. 92-3.—I.Filitti, Banatul Olteniei şi Craioveştii, 9.— Minea 
şi Boga, Despre lane, mare ban de Craiova şi ceva despre Mihai Viteazul 1934, pag. 19. 

4). Szamoskizy. 

5) Hrisov din 1597 în Grecianul |. c. 

6) Spre pildă Rusineşti şi Plăviceni. 

7) D. Onciul, în Conv. Lit. 35 (1901), p. 715. 

8) Actul din '8 Nov. 1602, prin care Teofana face danie Coziei moşiile 
Frăsinetul şi Studeniţa. Confirmat de Radu Vodă la 1603 (Grecianu, 1. c. II, 389). 
Declarat fals de Alexandru Vodă Iliaş la 1615. Recunoscut bun de Matei Basa- 
rab la 1635 şi de Const. Şerban la 1656 (lorga, St. şi doc. V. 702). Originalul 
se părea A la Arh. Stat., Cozia, pachet 24. A fost publicat de Papiu, Tesaur, | 
(1862), 389, cu data greşită 1603; de Tocilescu, 1. c. 51—3, cu rectificarea datei: 
de Onciul în Conv. lit 1. c.; de Iorga (rezumat) în Chipuri şi icoane, Il 238. 

9) Nota precedentă. 

Va îi greşit multe tânăra şi frumoasa Tudora, dar a ispăşit 
totul mama care şi-a închinat zilele să crească pe «drag fiul ei 
Mihail Voevod», şi care a trăit destul ca să-l vază ucis mişeleşte. 
Şi de aceea ni apare încă, după trei veacuri, într'o duioasă lu- 
mină bătrâna călugăriță Teofana, cu inima ei sângerândă. Evocăm 
“pe tânăra şi săraca Teodora, rămasă când-va fără sprijin, cu sar- 
cina de a creşte un copilaş, singura ei dragoste, singura ei mân- 
drie. Se bucură că-l vede tot mai îrumos la trup, tot mai vioi 
la minte. li povesteşte, în taină, ca să nu-l pună în pericol, că 
este fecior de Domn” Când cele mai ascunse năzuinţe i s'au îm- 
plinit, ea se închină lui Dumnezeu, cerându-i iertarea păcatelor. 
Iertarea vine prin cea mai amarnică durere. lar când lespedea 
se aşterne peste trupul jalnicei bătrâne, nimic alt în inscripţie 
decât amintirea singurului ei rost pe lumea aceasta, de a îi născut 
pe marele Domn: 

«Călugăriţa Teofana, muma răposatului Mihail Voevod» !). » 


1) Piatra pusă de domniţa Florica şi de Nicolae Pătraşcu la 1605—6 (Papiu, 
Tesaur, I 396).— Tocilescu, Rapoarte, 26.—Biserica ortod. rom. Il 740. — Iorga, 
lascripţii, |. 176). Dacă Teofana ar fi fost soţia lui Pătraşcu cel Bun, nepoţii ei 
mar fi omis din inscripţie această menţiune. 

Soţia lui Mihai Viteazul") 


Despre Doamna Stanca “putem afirma hotărît numai că era 
fiica unei jupânese Neacşa, călugărită sub numele de Maria; că 
a avut un frate, Dragomir, boer mare în vremea lui Matei Ba- 
sarab şi că era nepoată, de frate, sau de soră, a marelui ban 
Dobromir dintre 1568—1581. Putem adăoga că tatăl ei era, pro- 
babil, un jupân Stan. Ea a avut de moştenire satele Cârstieneşti 
(Vâlcea) şi Poiana 2). Atât. 


I. 


Uñ hrisov al Mihnii Vodă, dela 29 Nov. 1588, vorbeşte 
de moşia Plăviceni ê), a Stancăi, jupânița lui Mihai banul (viito- 
rul Mihai Vodă Viteazul) şi de nişte țigani ai Stancăi, pe cari 
fratele ei, Dragomir postelnicul, i-a vândut «fără ştirea ei şi fără 
ştirea mamei sale, jupănița Neacşa» *). Că este vorba de aceeaş 
moşie Plăviceni pe care Matei Basarab o contirmă, la 1642, lui 
Dragomir ?) şi pe care acesta a zidit, la 1648, o mânăstire), se 
_ vede din hrisovul lui Mihnea Vodă dela 30 Mai 1658: „Vouă 
Plăvicenilor ..., cari vă hrăniţi pe moşia Doamnei Stancăi, să vă 
daţi dijma... şi tu, egumene dela mănăstirea lui Dragomir vor- 
nicul, încă să te fereşti.... de acea moşie, care este dată şi mi- 


1) Despre Doamna Stanca, am vorbit în articolul «Mama şi soţia lui Mi- 
hai Viteazul», publicat în „Convorbiri literare“, anul 53 (1921,) pag 619—627, 
şi apoi în articolul „Ctitorii dela Plăviceni-Olt şi neamul Doamnei Stancăi“, pu- 
blicat în «Arhivele Olteniei», anul VI (1927), pag. 266—281). 

2) Vezi anexa, act II. >> 

3) In a doua jumătate a sec. XV-lea, fusese a Craioveştilor, cari au dat-o 
mânăstirii lor dela Bistriţa (Foaia Soc Romanismului, 1, 1870, pag. 157). Nu ştim 
cum a ajuns în stăpânirea banului Dobromir, dela care a trecut la nepoţii săi 
colaterali, Dragomir şi Stanica. A 

4) Acad. rom., ms. 2082, f. 163.—St. D. Grecianu, Genealogii, II, 387. — 

St. Nicolaescu. Doc. slavo-român, 301. — Em. E. Kretzulescu, Doamna Stanca 
Kretzulescu-Basarab. Buc. 1924, pag 3. 

5) Notice généalogique sur la famille Kretzulesco Basaraba, 31—2, 

6) I. C. Filitti, Biserici şi ctitori, Buc. 1932, pag, 41—4. 

luită de Doamna Stanca la acea sf. episcopie dela Rămnic“ !). 
Doamna Stanca îşi dăruise deci partea ei din Plăviceni la epis- 
copia de Râmnic, iar Dragomir îşi păstrase partea sa, pe care 
îşi zidise mânăstirea. 

De altă parte, un hrisov al lui Radu Vodă Şerban, din 28 
Dec. 1603, vorbeşte de „maica Doamnei Stancii, anume călugă- 
gărița Maria*?). Dar, o călugăriță Maria figurează şi în biserica 
dela Plăviceni, imediat la dreapta ctitorului Dragomir. 

Am insistat asupra acestor dovezi că Dragomir, ctitorul 
dela Plăviceni, este acelaş cu Dragomir, îratele Doamnei Stancăi, 
pentrucă sunt şi aparenţe care ar putea provoca îndoială. 

Mai întâi, Dragomir este arătat ca postelnic în hrisovul dela 
1588 -şi moare abia la 1652 sau 1653. Dar, trebue amintit că ti- 
tlul de postelnic (nu mare postelnic, ci postelnicel) se dădea în 
vechime foarte des fiilor de boeri (dregători, sau numai proprie- 
tari), încă din cea mai tânără vârstă. De altă parte, chiar hri- 
sovul dela 1588 arată că la acea dată Dragomir nu împlinise 
vârsta de 14 ani; altfel nu i s'ar fi făcut imputare că vânduse 
nişte ţigani fără ştirea surorii sale şi a mamei sale. Este evident 
că tatăl său murise la acea dată şi că el, fiind minor, se afla 
sub epitropia rudelor lui celor mai apropiate, mama sa şi sora 
sa măritată. Totuşi, pentru a face un act de inițiativă ca acel 
de a vinde nişte ţigani, trebue să îi avut măcar vreo 12 ani, aşa 
că putem aşeza aproximativ data naşterii lui pe la 1575. A mu- 
rit deci în vârstă de vreo 78 de ani. 

Aşa dar, la 1648, când a făcut mânăstirea, Dragomir trebue 
să fi fost de vreo 73 de ani; totuşi nu-i întăţişat cu barbă albă, 
Explicații s'ar putea găsi mai multe, aşa că această obiecţie nu 
poate îi hotăritoare. 

In sfârşit, printre atâtea rude ale căror chipuri Dragomir le 
inşiră pe zidurile ctitoriei sale dela Plăviceni, nu figurează tocmai 
sora sa Stanca, deşi ar îi fost de aşteptat ca ea să se găsiască 
acolo, atât ca ruda cea mai apropiată, cât şi ca soţie de Domn. 

Explicaţia ar putea fi că raporturile nu vor îi fost cordiale 
între Dragomir, sora sa Stanca şi cumnatul său Mihai. 

Un prim indiciu am găsi în chiar hrisovul dela 1588, când 
Dragomir nemulţumeşte pe sora sa prin vinderea unor ţigani. 
Prin chiar acest gest al său, Dragomir apare ca o lire neastâm- 
părată, care va îi suportat cu greu tutela surorii sale şi a soţu- 





1) Em. E. Kretzulescu, o. C., 5. 
2) St. Nicolaescu, Doc. slavo-rom., 303—4. 


17 


www.dacoromanica.ro 


lui ei, autoritarul Mihai banul, viitorul Domn. S'ar mai putea ca 
` Dragomir, când a devenit vârstnic, să îi fost nedreptăţit de cum- 
natul său în împărţirea averii părintești. Intr'adevăr, din diata sa 
dela 1652, se vede că mai puţin a moştenit decât a câştigat în 
urmă. El zice că atunci când s'a împreunat cu jupâneasa Ilinca, 
n'a avut nici rumâni, nici ţigani, nici moşii, ci le-au câştigat îm- 
preună „din mila mării sale lui Vodă“. Moşiile Runcu, Păscăeşti, 
Ostra, Albota, zice că „au fost cumpărate pe banii ei (adică ai. 
Elinii), care i-au fost dat Măria sa Vodă când am fost eu la Ţa- 
rigrad“ !). Dintre aceste moşii, vom vedea că cea dela Runcu, 
fusese a lui Dobromir banul, unchiul lui Dragomir, aşa că se 
vede că a răscumpărat-o dela o rudă. Nu ştiu dece va fi fost 
nevoe ca Matei Vodă să confirme la 1642 stăpânirea lui Dra- 
gomir asupra Plăvicenilor. Un hrisov al lui Constantin Vodg 
Şerban, la 1654, când Dragomir murise, ni spune că acesta era 
„un om fără suflet“, care sa făcut stăpân pe mai multe moşii, 
printre care şi Plăvicenii, pe care Doamna Stanca îi lăsase epis- 
copiei de Râmnic?). In diată, Dragomir zice că restul averii, mo- 
şii, țigani, dobitoace, vii, fără a le preciza, îl lasă mânăstirii sale 
dela Aluniş ê), cu hramul si. Arhangheli, şi face o danie de boi, 
vaci şi stupi, ca să se termine şi mânăstirea dela Lipov (în Doli, 
azi ruină). 

In vreo dregătorie importantă, Dragomir nu apare decât 
odată cu domnia lui Matei Basarab, când avea aproape.60 de 
ani, ceeace arată că nu fusese agreat nici de cumnatul său Mi- 
hai Vodă, nici de Domnii cari urmaseră acestuia. In schimb şi 
olteanul Dragomir şi soţia sa Elena au fost constant în favoare 
pe lângă olteanul Matei din Brâncoveni, Domn sub numele de 
Matei Basarab. Dragomir a fost atunci, succesiv, vel armaş la 
1634—9, vel clucer la 1610—1, vel ban la 1642—3, vel vornic 
la 1643—1651 4). La 1654 era mort, desigur octogenar. 

Mama lui Dragomir şi a Doamnei Stanca, anume Neacşa, 


1) Diata, publicată, în regeste de Iorga, St. şi doc. V, 549.— Originalul la 
Acad. rom., pachet 197, doc. 186. 

2) Acad. rom. ms. 2082, î. 164 verso. Erau în acea vreme şi alţi proprie- 
tari în Plăviceni. La 10 Iulie 7165=—1657, când vorniceasa Ilinca a lui Dragomir 
murise, un Preda pah. din Plăviceni, dădea zapis «Ja mâna lelii Elinii, vară-mea, 
că i-am vândut partea mea de moşie din funia de sus, despre hotarul Scări- 
şoarei (fiind de faţă şi nenea Stanciu ot Vârâţi). Apoi «lăsat-au d-ei lelea Elina 
mânăstirii Plăviceni (acea moşie) şi a luat schimb partea din moşia mânăstirii 
din Studina» (Doc. dăruit Acad. rom. de g-al P. V. Năsturel). 

3) Este chiar mânăstirea Plăviceni, cum se vede din.inscripţie (Em. Kre- 
ţulescu, Doamna Stanca, p. 4—5. 

4) I. C. Filitti, Arhiva G. Gr. Cantacuzino, tabla numelor. 

) 


călugărită Maria, şi care a trăit şi după 1603, data morţii fiicei 
sale !), nu trebue deci confundată, cum s'a făcut?), cu călugărița 
Neacşa din Drăgoeşti, tot din a doua jumătate a sec. XVI-lea, 
dar moartă mai de vreme ?). Confuzia va îi provenit din faptul 
că moşia Voinigeşti a aparţinut succesiv amândoror familiilor *): 


IL 


Dragomir vornicul şi deci sora sa Doamna Stanca, au avut 
„moş“, în înţelesul de unchi, pe marele ban Dobromir dintre 
1586—1591. Intr'adevăr, la 1639, mai mulţi boeri dau adeverire lui 
Dragomir, pe atunci vel armaş, pentru moşiile Voinigeşti şi Runcu, 
foste ale banului Dobromir ê), „moşul“ lui Dragomir *). Că „moş“ 
nu trebue înţeles ca bunic, se vede din hrisovul dela 1642, prin 
care Matei Basarab întăreşte unui Dumitraşco postelnic, nişte 
moşii care au fost ale lui Dragomir vel ban şi ale lui Dumitru 
Filişanu, vel sluger, anepsei (adică nepoți de îraţi,-sau de soră) 
ai lui Dobromir banul 7). Moşia Plăviceni, care fusese dăruită de 


1) Stoica Nicolaescu, Doc. stavo-rom., 303—4, Iorga, St. şi doc, V. 640. 

2) St. Nicolaescu, 1. c.—luliu Tuducescu, în Literat. şi arta rom 1X (1905), 
436. —Stefulescu, Gorjiul istoric, 252.—lonescu-Gion, Sima stolniceasa 

3) Supra, p. 4. 

E 4) Moşia Voinigeşti a aparţinut în prima jumătate a sec. XVI-lea, parte 
lui Tudor şi Stanciu din Drăgoeşti, parte unei jupânese Caplea, mătuşa Buzeş- 
tilor. Pătraşcu Vodă cel Bun, ia partea Caplei şi o dă zestre fiicei sale Maria, 
la căsătoria cu Radu sau cu Tudor din Drăgoeşti, fiul lui Radu log. Moşia re- 
vine apoi Caplei, spre a trece apoi iarăş la Neacşa din Drăgoeşti, văduva lui 
Radu log. şi la nepotul ei de fiu, Radu Bidiviu. Aceştia, la 1969 o vând marelui 
ban Dobromir (|. Filitti, Arh. G. Gr. Cantacuzino, doc, 101 şi 678). La moartea 
acestuia, Voinigeştii rămân, parte văduvei sale Tomana, parte fratelui său Ghe- 
orghe log. din Corbi (Hrisov din 1586). Tot pe atunci (1578) avea de moşte- 
nire moşie în Voinigeşti, alt Gheorghe, fiul sau nepotul lui Fuior, cu fiii săi 
Bogdan şi Oprea. (Aceşti doi Gheorghe s'au confundat în istoriografia noastră), 
Văduva lui Dobromir, Tomana, lasă partea ei din Voinigeşti, nepoatei ei de 
soră, Simei, soţia lui Stroe Buzescu, şi astfel moşia revine la nul din Buzeşti 
(Filitti, |. c) Urmează, la 1587 proces între Sima şi neamul soţului ei, Buzeştii, 
cari pierd (ibid). Procesul continuă la 1628 şi tot Buzeştii pierd (ibid) Pe Sima 
o moşteneşte fratele ei Chirca. Acesta, la 1639, lasă Voinigeştii lui Dragomir 
(ctitorul dela Plăviceni), nepotul banului Dobromir, şi astfel moşia revine «la 
sânge» (Notice généalogique sur la famille Kretzoulesco-Basaraba, p. 57) Toate 
-acestea nu, indrituesc confuzia între neamul Drăgoeştilor şi neamul lui Dobro- 
mir banul. 

Tatăl Simei stolnicesei şi al lui Chirca paharnic, deci cumnatul banului 
Dobromir, a fost Gheorghe din Bogdăneşti (copii de acte la părintele Negulescu- 
Batişte), şi trebue deosebit de Gheorghe din Corbi, fratele banului Dob?omir. 

5) Biserica veche din Runcu a fost făcută de Dobromir (Bulet. Com 
monum. ist V. 184). A 

6) Rezumat francez, cu indicația vagă că „doc. se aflä la arhive“, în 
„Notice généalogique sur la famille Kretzulesco-Basaraba“, p. 57, unde „moş“. 
S'a tradus greşit prin „grand père“. Aceeaş greşeală la Tuducescu, l. c. 

7) Stefulescu, Gorjiul istoric, 59. după Venelin. 

Craioveşti mânăstirii lor dela Bistriţa, 1) ajunge, nu ştiu în ce chip, 
în stăpânirea lui Dobromir şi dela acesta trece la Dragomir, 
căruia i-o confirmă Matei Basarab la 1642 2). Printre ctitorii zu- 
grăviţi pe păreţii bisericii înălțate acolo de Dragomir la 1648, 
figurează şi banul Dobromir °). 

Acest Dobromir, stăpân de nesiârşite moşii, mai ales din 
Gorj şi Vâlcea, şi cutropitor de sate de moşneni*), este numit 
când „din Corbi“, ë) când „Bibescul“ 6), fără să putem şti încă 
din ce neam făcea parte. A murit la 1584—5. 

Iată rudele lui de sânge, documentar dovedite. 

Doamna Stanca (soţie, mai întâi, a lui Dumitru din Vâlcă- 
neşti) şi fratele ei Dragomir vornicul, nepoți de frate sau de 
soră 7). Un trate, Gheorghe, căruia Mihnea Vodă îi confirmă, la 
la 13 August 1586, stăpânirea peste satul Voinigeşti, pentru care 
avusese judecată cu frații Buzești). Lui Gheorghe i se zice şi 
„popa Gheorghe, fratele lui Dobromir banul din Corbi“ °). La 1587, 
este numit „din Tămăşeşti“ 1°). A avut un fiu Stanciu !!). Poate că 
frate cu Dobromir, a fost şi Calotă sluger, pentrucă la 1586, 
Mihnea Vodă întăreşte lui Gheorghe log. şi lui Calotă sluger, 
cele 24 sate rumânite de Dobromir banul la 1583 °). Un nepot 
de frate al lui Dobromir, Oprea, moşteneşte moşia Runcu 1%). Alt 
nepot, de frate sau de soră, este Dumitru Filişanu '%), fiul lui 
Stanciu dela Filiaşi, care era mort la 161915). Dumitru Filişanu 


1) Supra, p. 16. 

2) Rezumat francez în „Notice généalogique“, p. 31—2. 

3) I. C. Filitti, Biserici şi ctitori, pag 41—4. 

4) La 1586, Mihnea Vodă confirmă lui Gheorghe log. şi Calotă sluger 
24 sate, pe care le rumânise Dobromir banul, sub cuvânt că locuitorii lor îl pră- 
daseră la 1583. (St. Nicolaescu, p. 299. 

5) Doc. din 1618 în Ştefulescu, 1. c. 207. Este vorba de Corbii din Gorj. 
Din acei Corbi trebue să fi fost fraţii Petru spătar şi Radu comis dela 1502, 
acesta din urmă având două fiice: Calea şi Stanca (St. D. Grecianu, Şirul voe- 
vozilor, 4.—Ştefulescu, Doc. slavo-rom , 57). 

6) Hrisov dela Alexandru Vodă, 1572 Aprilie 15, inedit, în arhiva d. Barbu 
Ştirbei. Hrisovul e dat lui Dobromir „Bibescul“ vel ban pentru satul Rusineşti 
pe Olteț. Semnează şi Dobromir „Bibescul“ ca vel ban. Presupun că Dobromir 
cutropise şi pe moşnenii din Bibeşti, din cari şi-a tras neamul Bibescu Vodă: 
Contimporan cu Dobromir era moşneanul Ciolca din Bibeşti. 

7) Doc. din Ştefulescu, Gorjiul istoric, 59. 

8) Ibid., 253. 

9) Ibid., 207 (doc. din 1618). Rezultă din doc. citate că Gheorghe nu poate 
îl strămoşul: boerilor Rudeni, cum se admite (St. Nicolaescu, o. c., 299). 

10) Ştefulescu, o. c, '257. 

- 11) Doc. din 1587 şi 1618, la Ştefulescu, Doc. slavo-rom., 268—9 şi 371.— 
I. Filitti, Arh. G. Gr. C., p. 623. 

12) St. Nicolaescu, 0.- c., 299. 

13) Hrisovul Buzeştilor, 1656, în Tinerimea română, 1898, p. 119. 

14) Hrisovul dela 1642, în Ştefulescu, Gorjiul istoric, 59. 

15) Şteiulescu, Strâmba, 111. 

a fost mic postelnic 1627, vel pitar 1634, vel sluger 1636, când 
înfiinţează schitul Crasna, vel stolnic 1645—9. La 1647 face cum- 
părături în Drăgoeşti !). Dobromir a mai avut nepoată, de frate 
sau de soră, pe o Voica, jupâneasă care, cu un prim soţ, necu- 
noscut nouă, a avut un fiu, Neagoe, şi care, la 1595, era căsă- 
torită de al doilea, cu un Stan din Groşerea?). 


$ 


Banul Dobromir a fost căsătorit cu jupâneasa Vilaia, zisă 
în unele documente, Tomana. La 1562, se întăreşte lui Dobromir 
şi Tomanei moşii la Faraoni şi Budeşti ê). La 1569, din zestrea 
Tomanei *) cumpără Dobromir, dela Neacşa călugăriţa din Dră- 
goeşti, moşia Voinigeşti din Gorj, pe care i-o confirmă Alexandru 
Vodă în acelaş an,*) şi Mihnea Vodă la 1583. La 1579, Mihai, 
fiul lui Dobromir şi al Vilaei, este numit „nepotul Manei, fiul 
lui Mogoş“ 6), care avea moşia Poiana pe Jaleş”). Acest unic 
fiu al lui Dobromir, era mort la 1586). Cu Vilaia a zidit Do- 
bromir biserica din Runcu 9). Tot cu Vilaia figurează printre 
chipurile _ctitoriceşti din biserica dela Plăviceni 1). Cu limbă de 
moarte lasă însă Tomanei moşia dela Voinigeşti '!). Se vede din 
aceste documente că Tomana şi Vilaia sunt una şi aceeaş per- 
soană. Ea a avut o soră, căsătorită cu Gheorghe din Bogdănești !?) 
(Vâlcea) şi care a avut doi copii, pe Chirca paharnic şi pe Sima, 
soţia stolnicului Stroe Buzescu. Acestei Sima îi dărueşte, la 1586, 
mătuşa ei Tomana, moşia Voinigeşti ce moştenise dela banul 
Dobromir 1%). Mai târziu moşia intră în stăpânirea lui Chirca pah. 


1) |. Filitti, o. c., 27.—C. Giurescu, Despre boeri, 65, nota. 

2) Ştefulescu, Strâmba, 25 şi 29—30. 

3). Creşterea colecţiilor Acad. rom., 1906, p, 95. 

4) Aşa pretinde, cel puţin, un doc. dela 1628 (|. Filitti, o. c., 211). 

5) Stefulescu, Gorjiul istoric, 252. 

6) Ibid , 204 à 

7) Stoica Nicolaescu, o. c. 278—9. 

8) Ibid., 299 

9) Bulet. com monum. ist., V, 184. 

10) I. Filitti, Biserici şi ctitori, 41—4. 

11) Se spune în doc. dela 1628 (I, Filitti, Arh. G. Gr. C , 211): 

12) Copii de acte la părintele Negulescu dela bis. Batişte, Acest Gheorghe 
nu trebue confundat cu Gheorghe log., din Corbi, fratele banului Dobromir, nici 
cu Gheorghe log, din Râmnic, fiul sau nepotul lui Fuior, care cu fiii săi Bogdan 
şi Oprea, aveau şi ei moşie, de moştenire însă, în Voinigeşti, tot pela: 1578. 
Nici unul însă nu este strămoşul Rudenilor, cum se crede (l. lonaşcu, Biserici, 
chipuri şi doc. din Olt, I (1934) p. 125). Gheorghe din Bogdăneşti a fost rudă, 
nu ştiu cum, cu Udrişte din Drăgoeşti, pe care Sima stolniceasa îl tot numeşte 

„nene“ (lonescu-Gion, Sima stolniceasa). Observ. că la 1521, Tudor clucerul şi 
fratele säu Stanciu, moşii Drăgoeştilor, aveau moşii la Bogdănești. 

13) Actul dela 1628 în Filitti, 1. c 

din Bogdăneşti, fratele Simei, care, cu limbă de moarte, o lasă 
lui Dragomir, fratele Doamnei Stanca şi nepot colateral al lui 
Dobromir, ca „să se întoarcă la sânge“ 1). Tot Chirca, la 1638, 
vorbeşte de. nişte moşii ce au fost ale „soru-mi Sima stolniceasa, 
date de mătuşă-mea, jupâneasa Tomai (2) băneasa“ 2). ' 

Tomana-Vilaia, pe lângă că avea nepoată de soră pe Sima, 
soţia lui Stroe Buzescu, mai era şi rudă, după unele documente, 
cu toţi fraţii Buzeşti. Mama acestora, Maria, se ştie că era fiica 
lui Ghiura log. din Stăneşti (Vâlcea), fiul lui Mogoş spătar. Un 
act dela 1587 zice că rudele banului Dobromir au fost Dumitru 
post. din Vâlcăneşti (primul soț al Doamnei Stanca, nepoată co- 
laterală a lui Dobromir), Oprea post. (dela Runcu, nepot de frate 
al lui Dobromir) şi Buzeştii °). Aceştia se şi judecă cu cumnata 
lor Sima pentru moşia Voinigeşti, pe care ea singură o moştenise 
dela Vilaia '). Un hrisov dela 7153 (==1645) Aug. 22, zice că 
„după moartea Vilaei, alte rude nu s'au aflat, fără de numai ju- 
pâneasa Maria băneasa, a banului lanache Catargiu, Buzeasca...“ 5). 

Am avea dar, pentru neamul Vilaei- Tomanei, soția banului 
Dobromir, următorul tablou, care prezintă însă o dificultate, anume 
că Sima stolniceasa Buzescu ar îi fost vară al doilea cu soţul ei 
Stroe. Şe poate ca Mogoş, tatăl lui Manea, să îi fost deosebit 
de Mogoş spătarul tatăl lui Ghiura log. şi în acest caz rudenia, 
de care vorbesc unele doc., a fraților Buzeşti cu banul Dobro- 
mir, să îi fost numai o născocire pentru revendicări nejustilicate 
de avere. 





Mogoş... acelaş? cu... Mogoş 
spătar 
al 
Manea i Ghiura . 
trăia 1521—9 logofăt 1537 
A E “= Vilaia 
Vilaia-Tomana fiică Maria 
= banul Dobromir= Gheorghe =- Radu Buzea 
din Bogdănești vel armaş, era f 1575 
“Chirca Sima — Stroe Radu Preda - 
pah. : v.stolnic v.clucer v. ban 


f 1602 + 1610 +1611-1612 


1) Act deia 1639 în „Notice généalogique sur les Kretzulesco-Basaraba“, p. 57. 
2) St. Nicolaescu, |. c. 

3) Iorga, St. şi doc, V, 433—5. 

4) Actul dela 1628, în Filitti, |. c. 

5) Arh. Stat, Radu Vodă, pachet 3, doc. 5. 

IlI. 


La întrebarea: cine a fost tatăl Doamnei Stanca, nu pot 
răspunde decât că foarte probabil va îi tost acel Stan care, în 
biserica dela Plăviceni, stă alături de călugăriţa Maria, mama 
ctitorului Dragomir şi deci a Stancăi, şi priveşte spre ea. Acel 
Sian era mort, cum am văzut, la 1588. Nu ştiu dacă era frate, sau 
‘cumnat, cu banul Dobromir. Portretele din biserica dela Plăviceni 
nu ne lămuresc mai mult asupra neamului lui Dragomir '). 

Acel Stan nu trebue coniundat cu Stan marele spătar, din 
Clăteşti, mort la 1583, din care s'au tras boerii Corbeni din sec. 
XVII-lea. Clăteşti este în litov, iar în hotar cu Iliovul, în Vlaşca, 
este satul Corbii, de unde a derivat numele acestor boeri, pe 
când Corbii banului Dragomir era în Gorj. 

De asemenea, cronologia se opune a coniunda pe Stan, 

probabilul tată al Doamnei Stancăi, cu Stan din Creţuleşti, cum 
vrea d. Em. Em. Kretzulescu 2), căci acest Stan trăia în prima 
jumătate a sec. XVII-lea. 
i La 1679, jupâneasa Neacşa a răposatului Fisenţa slugerul, 
cu fiii ei Drăguşin, Matei şi Fota, zic că Doamna Stanca li era 
„mătuşă“ 5). Inscripţia bisericii dela Plăviceni a fost redactată de 
„Fisenţa, pe atunci (1648) logofăt. La 1657, ca martor într'un do- 
cument, apare un „Stan Fisenţa“ logofăt +). La 1658, Fisenţa, acum 
sluger, este dovedit proprietar la Plăviceni, în hotar cu partea 
donată de Doamna Stanca episcopiei de Râmnic *). La 1663, se 
constată acolo şi un frate al lui Fişenţa, anume Dumitraşco 6), 
iar la 1667 un fiu al lui Fisenţa, anume Radu’). Fisenţa era 
proprietar şi în Goeşti (Dolj), unde la 1605 avusese ocină un 
Petru din Plăviceni ê) In ce chip erau Fisenţa, sau soţia sa Neacşa, 
nepoți ai Doamnei Stancăi, nu ştiu. 

In siârşit, nepot al Doamnei Stanca este numit, la 1603, 
un Balea spătarul, care la. 1611 îşi vinde moşia dela Săteni 
(Dâmboviţa) °). e a š ; 

Toate înrudirile Doamnei Stanca, adeverite până acum, le 
sintetizez în tabloul de pe pagina următoare: 


1) I Filitti, Biserici și ctitori, |. c. 41- 4. In afară de jupân Stan, privind 
spre călugărița Maria şi de.banul Dobromir cu Vilaia şi fiul, se înfăţişează: un 
logofăt Dumitru, cu soția Maria; un paharnic, cu numele șters; un Pârvu; un 
boer cu numele şters, cu soție „Vlata“ şi o fiică; o Stăncuța cu un Stanciu; 
un Matei cu jupânița St.. şi un Radu clucer. Despre acesta din urmă, voi 
vorbi mai departe, p. 26. 

2) Doamna Stanca Kretzulescu-Basarab, p. 6—7 şi 10 De aci şi ipotezele 
pe care d-sa le face, pentru a identifica persoanele înfăţişate în biserica dela 
Plăviceni. 

3) Acad rom Ms. 2082, f. 167 verso. 

4) Arhivele Olteniei, Il. 224; 

5) Acad. Ms. 2082, f- 165. 

6) Ibid. f. 165 verso. 

7) lorga, St. şi doc. V, 185. 

8) lorga, St. şi doc. VI. 460, 

9) St. D. Grecianu, Genealogii, I. 69. 290; II. 316. 

Ka 


Neamul Doamnei Stanca : 


pă 








— 


Dobromir Gheorghe fiu (Stanciu din Filiaşi) fiu (Stan, era + 1588) fiu fiu ? Calotă x 
sau fiică sau fiică (Neacşa, în că- sau fiică sluger 1586 
din Corbi, Bibeşti, log., din Corbi, lugărie Maria, trăia 1603) 
Runcu, Voinigeşti, ete.  Voinigeşti 1586, i i 
vel ban între 1068—1581 Tämăşeşti 1587, 
+ 1584—5 zis şi popa Gheorghe 
= Tomana-Vilaia | i 
fiica lui Manea, 
nepoată lui Mogoş 
Mihai Stanciu Dumitru Filişanu Stanca} 1603 Dragomir Oprea Voica X 
era ț tânăr 1586 1593 : v. pitar 1634 = Dumitru v. armaş 1635 dela = 1)... 
era 1 1619 v. stolnic, 1648 din Vâlcăneşti v. ban 1642 Runcu = 2) Stan 
; 1577 v. vornic 1643 din Groşerea 


=1583 Mihai + 1653 
Viteazul = Elena din A 
Brâncoveni 
şi Prooroci 


Balea Dragomir Neagoe  Fisenţa = Neacşa 
spătar 1603, 1656 (din l-a) log 1645 trăia 1679 
1611 nepot nepot de văr sluger 1658 
D-nei Stanca al doilea lui 

Dragomir 
vornicul 
Radu Drăguşin -Matei Fota 
1667 din Stejari 
; j 1682 

IUL 


Ipoteza, atâta vreme admisă în istoriografia noastră, că 
Doamna Stanca ar fi fost din neamul Creţuleştilor, s'a întemeiat 
pe faptul că Creţuleştii au moştenit pe Dragomir vornicul, fratele 
Doamnei Stancăi, ca nepoți ai acestuia. Documentele arată însă 
că Creţuleştii nau fost nepoți ai lui Dragomir, ci ai soției aces- 
tuia, Elena. 

Vornicul Dragomir n'a avut copii. Prin testament din 6 
Martie 1652, îşi lasă averea mânăstirii sale dela Aluniş, afară de 
moşiile Runcul, Păscăeşti, Ostra şi Albota, pe care le lasă soţiei 
sale Elena. Nu pomeneşte de Plăviceni şi exclude dela moşte- 
nire pe oricine alt, fie nepoți, sad veri, fără a-i numi. 

Elena se căsătoreşte a două oară, la 1654, cu mare logofăt 
Stroe Leurdeanu. Ea moare anul următor!) la Braşov, unde fugise 
din cauza răscoalei seimenilor, şi se îngroapă în biserica dela 
Schei. Prin testamentul dela 28 lunie 1655, ea lasă jumătate din 
avere soțului ei şi copiilor acestuia, iar jumătate surorilor ei Stanca 
şi Calea, „fiindcă nici lor nu li-a dat Dumnezeu să li rămâe co- 
coni din trupul lor“. Partea acestora va trece, la moartea lor, la 
mânăstirea Aluniş. Face un legat tânărului nepot neînsurat Papa. 
Altor nepoți şi nepoate nu li lasă nimic, „pentru că şi pe dânşii 
i-am miluit cât am putut pe când am tost în ţară“. 

Cine era tatăl Elenei, soţia lui Dragomir vornicul şi deci 
cumnata Doamnei Stanca, iarăş nu pot afirma. Ni se spune?) că, 
după un act dela 1635, azi incontrolabil), ar fi fost din boerii 
dela Prooroci. 

Avem întradevăr un act +) dela 1688, care spune că un 
Radu clucer a avut o fiică Stanca, nepoata lui Dragomir vornic 
- şi a Ilincăi, luată de ei de suflet şi înzestrată cu moşia Runcu, 
când s'a căsătorit cu un Pană logofăt, dela care a avut un fiu 
Mihai, care trăia la 1688. 

Un Radu paharnic „din Brâncoveni“ cumpără într'adevăr 
la 1636 moşie în Prooroci 5), devine apoi clucer ĉ) şi era mort la 
1643. Ar fi, fost deci fratele Elinii a lui Dragomir vornic. Ce rudă 

va fi fost cu boerii din Brâncoveni şi, deci, cu Matei Vodă, nu 
1) Iorga, St. şi doc, V, 549—550. 
2) O. G. Lecca, Familiile boereşti române, Buc. 1909, p. 404. 
3) Arh, Stat., doc. mânăstirii Horezi. 
4) Fişele St. D. Grecianu, pentru moşia Runcu. 
5) Fişele g-al Năsturel. 


6) D-l prof. I. lonaşcu îmi semnalează un doc. din 1638, la Acad. rom. 
pachet 196, semnat şi de Radu clucer din Brâncoveni. 

pot lămuri. Domnul profesor I. lonaşcu îmi spune că un doc. 
vorbeşte de această rudenie. Ar îi explicaţia deosebitei bune 
voințe de care am văzut că Elena şi soţul ei Dragomir, s'au 
bucurat din partea lui Matei Basarab. Radu clucerul, care figu- 
rează printre chipurile din biserica dela Plăviceni, el trebue să fie 
In favoarea ipotezei că va fi fost frate cu Elena a lui Dragomir 
vornic, vine şi faptul că a avut doi fii, pe Dumitraşco, şi Papa, 
adeveriţi la 1643 !), aşa că acesta din urmă, ciohodar abia la 
1656, ar putea fi tânărul nepot Papa al vornicesei Ilinca, amintit 
în testamentul ei dela 1655. Căsătorit apoi cu Maria Bălăcianu, 
a fost tatăl fraţilor Prooroceni : Iordache, care era mort la 1695, 
Preda, care a fost spânzurat din ordinul lui Constantin Vodă Brân- 
coveanu la 1693, şi Papa, care s'a căsătorit la 1700, nu ştiu cu cine. 

Avem, astfel, următorul tablou al neamului Elinii soția lui 
Dragomir vornicul (fratele Doamnei Stanca): 


EX 
Radu din Brâncoveni Elena 1655 , Calea - Stanca alţi frați sau 
pah, 1636, cumpără = Dragomir vornicul surori, 
în Prooroci (fratele Doamnei cari au avut 
clucer 1638, era ț 1643 Stanca) copii 
= Anca, sora Neacşăi din 1654 Stroe Leor- 
A Vlăduleni deanu 
Stanca Papa Dumitraşco 
cu zestre la Runcu ciohodar 1656 1643 
= Pană logofăt, = Maria Băläcianu, 
zis din Runcu în călugărie Marta, 
trăia | 695 
Păuna Mihai Iordache Preda Popa 
trăia 1722 1688 era 1695 Proorocianu Proorocianu 
= Danciu vel căp. de dorobanţi 1689 NOOR 
Romanescu spânzurat de Vodă Brâncoveanu 


1693 


La 15 Dec. 1655, Stanca şi Calea, surorile răposatei Elena, 
încheie o convenţie cu cumnatul lor Stroe, lăsând acestuia, drept 
parte ce-i revine din moştenirea Elenei, moşia Ostra?). 

La 27 lunie 1656, Domnul întăreşte lui Stroe log., cu cum- 
natele sale Calea şi Stanca, moşiile Runcu, Pascaeşti, Ostra şi . 
Albota, excluzând dela moştenire pe un Dragomir, nepot de al 
doilea văr al lui Dragomir vornicul 5). 

1) Iorga, St. şi doc. V, 181—2. 


2) Acad. rom., pachet 197, doc. 185. 
3) Copie la d-na Ana Al. Em. Lahovari, născ. Kretzulescu. 

Un hrisov din 18 Septemvrie 1667, ni spune însă că „Radu 
vel logofăt Kretzulescu, Tănase paharnicul Sărăcinescu şi Necula 
postelnicul şi Drăghici“, au revendicat satul Ostra din Olt, „pen- 
trucă acest sat Ostra a fost al lui Dragomir vornicul şi al jupâ- 
niţii lui Elinii vornicesei... Deci, întâmplându-se lui Dragomir vor- 
nicul moarte şi neavând coconi cu Elina vorniceasa... a lăsat cu . 
limba lui tot ce a avut jupâniţii lui Elinii... Apoi..., Elina a luat 
pe Stroe vornicul şi apoi a murit dânsa la Braşov şi feciori n'a 
avut şi toate au rămas pe mâna lui Stroe vornicul; şi după 
aceea, au ajuns pe Stroe vornicul, nepoţii lui Dragomir vornicul 
şi ai jupâniţii Elinii cu judecată... şi dat-am Domnia mea boe- 
rilor Domniei mele ca să ţie moşia Ostra“ 1). 

Mi se pare clar. 

Averea vornicului Dragomir, trecuse prin testamentul aces- 
tuia, în patrimoniul soţiei sale Elena. Aceasta murind fără copii, 
averea ei, deţinută de al doilea soţ, nu putea fi revendicată 
decât de rudele ei. Prin urmare, nu numai unii 2) din cei cari 
revendică averea Elinii la 1667, ci toţi, trebue să fi fost rude 
ale, Elinii şi nu ale lui Dragomir. Nici nu se putea altfel, odată 
ce era vorba de o avere care eşise din patrimoniul -lui Drago- 
mir vornicul, pentru a trece în acel al Elinii. De aceea şi hriso- 
vul are grijă să precizeze, de două ori, că reclamanţii erau ne- 
poţii lui Dragomir vornicul şi ai Elinii. Menţiunea insistentă că 
erau nepoți ai Elinii war fi avut rost dacă reclamanţii ar fi re- 
vendicat averea în calitate de nepoți ai lui Dragomir. 

In ce chip erau Radu Kretzulescu, Tănase Sărăcinescu, Ne= 
cula (dela Deleni?) şi Drăghici, nepoți ai Elinii, nu ştiu. Ei nu 
„ figurează printre ctitorii dela Plăviceni. Este probabil că soțiile 
lor) vor fi fost din acele „nepoate“ cărora, prin testamentul 
dela 1655, vorniceasa Elina nu li lasă nimic, pentrucă le-a miluit 
în viață. Un doc. *) spune că Iordache Creţulescu, nepot de fiu 
al lui Radu,era nepot (recte, strănepot) de vară primară lui Papa 
din Prooroci, ciohodarul. i j 

Destul că prin Elina a trecut mânăstirea Plăviceni sub stä- 
pânirea neamului nepotului ei Radu Kretzulescu şi astfel numele 





1) Em. E, Kretzulescu, o. c. 8. 

2) Cum crede d. Kretzulescu, ibid. 9. 

3) Observ că în biserica dela Creţuleşti— mânăstirea, Ilfov, făcută la 1669— 
Radu Kretzulescu este întăţişat cu altă soţie (pare a se citi Preda) decât Maria 
(Cantacuzino) şi cu un fiu (probabil Pârvu). Soţia lui Tänase Sărăcinescu era o 
Ilinca, a lui Necula din Deleni, o Ancuta 

4) Arh, Stat. Mitrop. Buc, pachet 147, doc. 15 (în fişele g-ral P. V. 
Năsturel). - 

ctitorilor Dragomir şi Dobromir s'au înscris în pomelnicul ctitorilor 
noui. De aci a derivat şi credinţa greşită a acestora că scoboară din 
banul Dobromir şi din vornicui Dragomir, fratele doamnei Stanca. 


Anexă 


Documente privitoare la moşii ale Doamnei Stanca!) 


Din actele.ce urmează rezultă că Doamna Stanca a avut 
. de moştenire satele Cârstieneşti şi Poiana. Primul ei soţ, Dumitru 
din Vâlcăneşti, le-a dat, între 1568 —1577, lui Dragomir vornicul 
şi a luat în schimb satul Salcia (act 11). Dintr'un hrisov dela 3 
Aprilie 1594, dat de Mihai Viteazul, al doilea soț al Stăncăi, şi 
publicat în revista „Teodor Codrescu“ (1 Aug. 1934, p. 113— 
118) se vede că Dumitru din Vâlcăneşti?) şi-a redobândit, prin 
acel schimb, moşia Salcea, pe care i-o lăsase o mătuşă, iar soţul 
acesteia o dăduse de silă puternicului boer Dragomir vornicul. 
La 1582, satul Salcea este confirmat lui Dumitru şi fratelui său 
Stănilă (act I). Apoi, între actul dela 1594 publicat în revista 
„Teodor Codrescu“ şi actul II ce publicăm aici, este contrazicere 
In cel „dintâi, moşia Salcea este confirmată lui Stănilă, fratele 
răposatului Dumitru. In cel de al doilea, se spune că Dumitru a 
lăsat satul Salcea soţiei sale Stanca, drept despăgubire pentru 
Cârstieneşti şi Poiana. Au urmat deci procese între urmaşii celor 
două părţi (actele III şi IV). 


1582 (7090) Iunie 9. 


Mihnea Voevod fiul lui Alexandru Voevod, boerului D-niei 
mele Dumitru banul şi lui Stănilă postelnicul, ca să ţie satul 
Vâlcăneştii tot şi satul Salcia tot şi satul Ciumeşti tot, şi satul 
Braloştița tot şi satul Calopărul tot şi din satul Filiaşii jumătate 
şi din Cărneşti jumătate şi satul Răcarul întreg şi din satul Iam- 
nicul jumătate. Şi iar să ţie Dumitru banul şi fratele său Stănilă 
nişte sălaşe de ţigani, care sate şi ţigani au fost de moştenire 
ale boerului D-mele Dumitru banul şi ale lui Stănilă postelnicul... 
Apoi Dumitru banul şi Stănilă postelnicul -nu au avut copii din 
trupul lor, ci au avut veri primari pe Neagoe şi pe Moise cărora 
li-au lăsat moştenire aceste sate şi ţigani... °). 





1) Am publicat aceste doc. în Arhivele Olteriiei, anul 1931, p. 323 şi urm. 
2) Este evident o greşală citirea „Vlăsineşti“. 
3) Acad. rom. pachet 201, doc. 7. Regest de Iuliu Tuducescu, 

II 
1613 (7121) Ianuarie 16. 


„Radul Vvod, feciorul lui Mihnea Vvod, nepotul lui Alexan- 
dru Vvod, dă slugii D-mele lui Damian căpitanul, ca să ţie satul 
Salcea, pentrucă acel sat a fost de moştenire al lui Calotă din 
Clejani, apoi când au fost la moartea lui, a rămas acest sat în 
mâna lui Dragomir ce a fost dvornic mare, în zilele răposatului 
Alexandru Vvod cel Bătrân. Apoi după aceea Dragomir dvor- 
nicul a tăcut schimb cu Dumitru postelnicul din Vâlcăneşti, de a 
dat Dragomir dvornicul satul Salcea, iar Dumitru postelnicul i-a 
dat satul Cârstieneşti şi satul Poiana pentru satul Salcea, în zilele 
părintelui D-mele Mihnei Vvod.—Apoi după moartea lui Dumitru “ 
postelnicul, a rămas acest sat jupâniţei sale, Doamna Stanca, ce 
a fost a răposatului Mihai Vvod, în schimbul satului Cârstieneşti 
şi Poiana, pentrucă au fost aceste sate ale jupâniţei Stancăi de 
moştenire, apoi a dat Dumitru postelnicul satul Salcea să fie al 
Doamnei Stancăi, sat pentru sat, şi să fie sat domnesc. Apoi 
când a fost acum în zilele D-mele, când cu ajutorul lui Dumne- 
zeu m'am tăcut stăpânitor şi Domn al Ţării Româneşti, am dat 
şi am miluit pe sluga D-mele mai sus zis cu acest sat numit 
Salcea, ca să-i fie lui pentru slujba dreaptă şi credincioasă a 
lui cu. care a slujit pe D-mea. lar apoi sluga D-mele Damian 
căpitanul a venit şi s'a pârit pentru acest sat înaintea D-mele : 
cu jupânița Dana din Vâlcăneşti şi cu nepotul ei Pârvul şi astiel 
a pârit înaintea D-mele cum că acest sat Salcea e de moşte- 
nire, nu a îost de schimb Doamnei Stancăi şi nu a avut nici o 
treabă cu acest sat Salcea. lar D-mea am cercetat după drep- 
tate şi după lege cu toți cinstiţii dregătorii D-mele şi am dat 
D-mea de a cercetat şi sluga D-mele Dan al doilea portar la 
părintele loan Monahul, care a fost duhovnicul răposatului Mihail 
„Vvod şi am scris D-mea şi o carte către întreg satul Salcea şi 
către pârcălabul din Hargetoaia, carele a fost şi pârcălab la 
Doamna Stanca, la întreg satul acesta mai sus scris şi au măr- 
turisit întreg satul într'un cuvânt, de față cu Oprea pârcălabul, 
că a fost acest sat Salcea de moştenire Doamnei Stancăi şi nu 
a fost nici decum al jupâniței Danei şi al nepotului ei Pârvul. 
Şi am văzut D-mea şi carte părintelui loan Monahul, carea s'a 
citit în Divan şi s'a adeverit cum că a fost satul Salcea întreg 
al Doamnei Stancăi şi au mărturisit şi ceilalţi dregători ai D-mele 

din divan, jupân Nica vel-logofăt şi jupân Leca biv vel pos- 
telnic şi Lupul vel paharnic şi boerii ,D-mele loan comisul şi 
Crâştoh slujerul cum că a fost satul Salcea al Doamnei Stancăi. 
Şi a rămas jupâniţa Dana şi nepotul ei Pârvul de lege şi de 
judecată dinaintea D-mele. De aceea am dat D-mea slugii D-mele 
lui Damian căpitanul ca să ţie satul Salcea“ '). “ 


III. 
1644 (7152) Aprilie 24. 


Matei Basarab Voevod, cinstitului boerului D-niei mele pan 
Evstratie vtori vistier şi jupâniţei sale Elincăi, iata răposatului 
Pătraşco Voevod, nepoata lui Mihai Voevod şi a Doamnei sale 
Stancăi, ca să ţie satul Salcia, sud Mehedinţi, întreg satul şi cu 
vecinii şi cu vii, de peste tot hotarul, pe vechile hotare, ori cât 
se va alege. Pentru că acest mai sus zis sat Salcia a fost de 
moştenire al Doamnei Stanca, moaşa jupâniţei Elincăi vistieresii, 
de mai nainte vreme şi l'a ţinut Doamna Stanca acest sat Salcia 
cu bună pace. Apoi i sa întâmplat lui Mihai Voevod şi Doam- 
nei sale Stăncăi pribegie prin ţări străine şi toate moşiile şi moş- 
tenirile lor au rămas pustii. Aşa şi acest sat Salcia a trecut din 
mână în mână până ce a ajuns în mâna cinstitului dregătorului 
D-niei mele pan Dumitru biv vel sluger Filiişanul. După aceea, 
când a fost în zilele D-niei mele, s'a întâmplat de a venit jupâ- 
niţa Elinca vistiereasa, nepoata Doamnei Stancăi, din pribegie 
din Ţara Nemţească şi a venit înaintea D-niei mele în marele 
divan, de față cu prea cinstitul şi prea-osfinţitul părintele D-niei 
mele d-lui Teofil vlădica şi cu toţi episcopii şi cu toţi cinstiţii 
dregătorii D-niei mele şi aşa zicea jupâniţa Elinca cum că au fost 
toate satele şi moştenirile moşului ei, răposatului Mihai Voevod 
şi ale Doamnei sale Stancăi, sate în bună pace şi cumpărate cu 
banii lor mai dinainte vreme, pe când erau ei boeri, şi au măr- 
turisit ei cu cărţi şi cu mare blestem. Şi am adevărat pentru 
satul Salcia cu mare dreptate, că au fost jupâniţei Stancăi, moaşa 
jupâniţei Elincăi, de moştenire bătrână, mai dinainte vreme. Apoi, 
sa pârit cinstit boerul D-mele pan Evstrate al doilea vistier şi 
cu jupânița lui Elinca de față, cu cinstit dregătorul D-niei mele 
pan Dumitru slugerul Filiişanul înaintea D-niei mele în marele 
divan, şi aşa pâra cinstit dregătorul D-niei mele pan Dumitru 


1) Rad. rom., pach. 201, doc, 11, trad. făcută pentru mine de d. [uliu 
Tuducescu Acest doc. publicându-se din nou în revista Teodor Codrescu, Oct. 1934, 
în loc de „on monahul duhovnicul răposatului Mihail voevod“, s'a tradus fiul / 

Slugerul cum că la cumpărat acel sat Salcia de la Vucina vel 
paharnic. Apoi, D-nia mea am cercetat şi am judecat după drep- 
tate şi după lege, cu toţi cinstiţii dregători ai D-niei mele şi am 
aflat cu bună dreptate cum că a fost acest sat Salcia al Doamnei 
Stancăi de moştenire, iar când a fost ea în pribegie în ţări stră- 
ine, toate satele ei au rămas pustii. De aceea am dat şi D-nia 
mea ca să fie satul Salcia al cinstitului boerului D-niei mele pan 
Evstratie vtori vistier şi al jupâniţei lui Elinca, iar dregătorul 
D-niei mele pan Dumitru sluger Filiişanul să nu mai aibă nici o 
treabă şi să-şi caute banii acolo unde i-a dat, pentru că este 
bătrână moştenire Doamnei Stancăi. Şi a rămas pan Dumitru 
slugerul de lege şi de judecată înaintea D-niei mele în marele 
divan. Drept aceea am dat D-nia mea cinstit boerului D-niei 
mele pan Evstratie vtori vistier şi jupâniţei sale Elincăi, nepoata 
Doamnei Stancăi, ca să ţie întreg sâtul Salcia, cu tot hotarul cât 
se va alege, moşie de moştenire şi în veci, îiiilor lor, şi nepoților 
lor şi strănepoţilor lor, şi nebântuit şi neclintit, după porunca 
D-niei mele !). 
IV. 


1656 (7164) Fevruarie 12. 


Constantin Şerban Voevod. Cinstitului boerului D-niei mele 
jupan Eostratie biv velichi postelnic şi jupâniţei sale Elincăi, ne- 
poata răposatului Mihai Voevod şi al Doamnei Stancăi, ca să le 
fie tot satul Salcia din sud Mehedinţu, care sat a fost de moşie 
şi de cumpărătoare al răposatei Doamnei Stancăi, moaşa jupâ- 
nesei Elincăi, încă mai dinainte vreme din boerie, pe ai ei drepţi 
bani de la boerii din Vâlcăneşti şi tot lau ţinut cu bună pace 
şi până au fost Mihai Vodă în boerie şi ban mare şi în domnie. 
lar după aceea s'a întâmplat răposatului Mihai Voevod şi Doam- 
nei Stancăi pribegie în alte ţări străine, de le-au rămas toate 
satele şi moşiile lor pustii şi rămas-a şi acest sat Salcia pe seama 
domnească şi au umblat din mână în mână ca o moşie fără de 
stăpâni. După aceea când a fost în zilele răposatului Matei Voe- 
vod, dacă a adus Dumnezeu pe jupâneasa Elinca din pribegie 
din ţara nemţească şi au stătut a fi toate satele şi moşiile Doam- 
nei Stancăi pe seama nepoată-si jupânesei Elincăi, atunci s'a aflat 
şi acel sat impresurat de Dumitru slugerul Filiişanul şi lau luat 
de la dânsul cu dreptate şi cu divanul de la leatul (1644) şi tot l'a 


i) Acad. Rom, pachet 201, doc. 20 

ţinut cu bună pace. Iar după ce s'a întâmplat jupânului Eostratie 
pribegie în Țarigrad atunci Matei Voevod fiind mânios pentru dân- 
sul, a luat satul Salcia dela mâna jupânesei Elincăi şi l'a dat altor 
boeri precum i-a fost voia lui, fără de nici-o dreptate. lar când a 
fost acum, fiind jupan Eostratie la Țarigrad, nişte boeri din Vâlcă- 
neşti, Stănilă postelnicul, cu văru său Mihai al Drosului ot Braloştiţa ` 
s'au ridicat cu pâră la divan scoțând un hrisov vechi de 100 
ani pe toate moşiile lor, fiind satul Salcia vândut de moşii lor şi 
nu la fost scos dintr'acel hrisov vechi, zicând că a fost al lor 
de moşie, făcând şi ei şi cartea D-niei mele pre sat să-l ţie. 
lar dupăce au venit cinstitul boerul D-niei mele jupânul Eostratie 
postelnicul din Țarigrad, au stătut de față, la divan cu aceşti 
boeri din Vâlcăneşti. Intr'aceea D-nia mea am căutat şi am ju- 
decat pre drept şi pre lege cu toţi dregătorii D-niei mele, şi foarte 
bine am adevărat D-nia mea după cum mărturisiră atât boeri- 
mea şi toţi Roşii şi alți slujitori câţi s'au aflat aici dintr'aceea 
parte de loc, cum acest sat Salcia au fost al Doamnei Stancăi 
de cumpărătoare pre ale ei drepte bucate încă din boerie, fiind 
ea văduvă şi nemăritată după Mihai Vodă. Iar acel hrisov ce 
au scos Stănilă postelnicul cu vărul său Mihai paharnicul au fost 
rămas pre seama boerilor din Vâlcăneşti, cari au vândut satul 
Doamnei Stancăi după cum rămân cărţile şi până astăzi celora 
ce vând moşii. Şi din zilele răposatului Mihai Voevod până acum 
în zilele D-niei mele au trecut 60 de ani şi nici o zi măcar nau 
mai ţinut aceşti boeri din Vâlcăneşti satul Salcia, ci cât au fost 
. săminția lui Mihai Vodă în pribegie tot au umblat din mână în 
mână pe seama altora străini, şi ei au fost aici în ţară la toţi 
Domnii şi nici un cuvânt n'au mai pomenit, din aceiaş s'au ivit 
lucrul lor că umblă făr de nici un cuvânt, neavând nici o drep- 
tate cu acest sat, şi au rămas de lege şi de judecată din divan )). 


1) Acad, Rom., pachet 201, doc. 23. 

